བཙན་བྱོལ་བོད་པའི་མང་གཙོ་དེ་༧གོང་ས་མཆོག་གིས་གསོལ་རས་བསྩལ་ནས་མི་ལོ་༥༧འཁོར་ཡང་།བཙན་བྱོལ་བོད་མི་ལ་མང་གཙོའི་གོ་རྟོགས་དང་མང་གཙོའི་དགོས་འདུན་ཡང་མི་རིགས་གཞན་དང་བསྡུར་ན་ཧ་ཅང་ཆུང་ཆུང་ཡིན་ཞེས་བརྗོད་ཆོགམི་ལོ་དྲུག་ཅུ་ལ་ཉེ་བའི་རིང་མང་གཙོའི་ལམ་ཆེན་དུ་མདུན་བསྐྱོད་ཀྱི་རྣམ་པ་དང་།ཡར་རྒྱས་ཇི་ལྟར་སོང་ཡང་དེ་དག་ཚང་མ་སྤྱི་ནོར་༧གོང་ས་༧སྐྱབས་མགོན་ཆེན་པོ་མཆོག་གིས་སྐུལ་འདེད་དང་ལམ་སྟོན་གནང་བ་ཁོ་ན་ལ་བརྟེན་ནས་བྱུང་བ་འབའ་ཞིག་ཏུ་གྱུར་ཡོད།མང་གཙོའི་ལམ་དུ་བསྐྱོད་ནས་མི་ལོ་༥༧འདས་པའི་དེ་རིང་ཡང་བཙན་བྱོལ་བོད་པའི་སྤྱི་ཚོགས་ཀྱི་ནང་དུ་མང་གཙོ་དང་འབྲེལ་བའི་བསམ་ཚུལ་བསྡུ་རུབ་དང་།བསམ་ཚུལ་ཤོད་མཁན།ཞིབ་འཇུག་བྱེད་པ་ལྟ་བུ་སོགས་ཕྱིའི་རྣམ་པའི་ཐོག་ནས་མི་ཉུང་བ་ཞིག་མཐོང་རྒྱུ་ཡོད་ནའང་།དེ་དག་ཚང་མ་རེ་རེ་བཞིན་རྒྱུས་ཡོད་ཅིག་གིས་ཞིབ་ཏུ་རྩ་བ་བསྔོག་ན།བོད་པ་ནང་ཁུལ་གྱི་འཐེན་འཁྱེར་ཆུང་ཙག་རིགས་དང་མ་འབྲེལ་བ་ཞིག་གཏན་ནས་མེད་པ་ལྟ་བུར་གྱུར་ཡོད།